Nõo kirik

pisi|Vaade kagust
pisi|Vaade edelast
Nõo Püha Laurentsiuse kirik on kirik Tartu maakonnas Nõo vallas Nõos. Tegu on ühe vanima Eesti tellispiirkonna maakirikuga, mille algkuju on erandlikult hästi säilinud.
pisi|Altar
pisi|Vaade altari suunas
Kirik ehitati 13. sajandi lõpul kaitseehitusliku kolmelöövilise kodakirikuna. Esimesed teated hoone ehitamisest pärinevad 1250.–1260. aastatest. 

Nõo Laurentsiuse kirik on krohvitud kolme lööviga kolmetraveeline kirik, mille pikihoonele liitub silmatorkavalt avar ruutjas kooriruum. Kiriku kesklööv on peaaegu kaks korda laiem külglöövidest. Kesklööv on kaetud tugevate mõigasroietega 8-osaliste domikaalvõlvidega. Külglöövides on ristvõlvid, mille roideprofiil on lähedane kesklöövi omale. Eeskoda lääneportaali ees on lammutatud. Kiriku viilud on rikkalikult kujundatud. Käärkamber ja puidust torn on uuema aja lisandid.

Kirik on pühitsetud esidiakon märter Laurentsiusele.

Nõo kiriku altarimaali "Kristus ristil" autor on Tõnis Grenzstein (arvatavasti koos Eduard Karl Franz von Gebhardtiga 1895).EKABL lk. 86
 Nõo kogudus 

Vaata ka
 Kuressaare Laurentiuse kirik
 Kuusalu Püha Laurentsiuse kirik
 Laatre Püha Laurentsiuse kirik
 Pühalepa Püha Laurentsiuse kirik

Fotosid

Viited

Kirjandus
Ajalooline kirik remonti Tartu Postimees, nr. 139, 24. mai 1936, lk. 3
 Karl E. Napiersky; Johann Jakob Bossart: "Livländische Kirchen- und Prediger-Matrikel", 1843, lk. 80

Välislingid


Kategooria:Nõo vald
Kategooria:Tartu maakonna kirikud

Kategooria:Tartu piiskopkonna kirikud
Kategooria:Eesti Evangeelse Luterliku Kiriku kirikud‎
Kategooria:Gooti kirikud Eestis